Document ID: /fineweb-2-swissfilter-quality_10-filterrobots/filtered/02038.jsonl.gz/1074

Directivas dal management da qualitad da la SAP dal Grischun
La finamira surordinada dal management da qualitad è la garanzia ed il svilup cuntinuà da la qualitad en tut ils secturs. La cultura da qualitad vivida è centrala.
Concret munta quai,
- che nus sustegnain process da planisaziun e da decisiun cun metter a disposiziun infurmaziuns e datas relevantas sin tut ils nivels da decisiun.
- ch’ils process strategics ed operativs èn reglads, documentads e suandabels.
- che nus pussibilitain la reflexiun ed il svilup cuntinuà da l’agen agir da tut ils collavuraturs e da tut las collavuraturas.
- che commembras e commembers da la scola pon collavurar a moda adattada, nua ch’igl è pussaivel.
- ch’els/ellas pon contribuir a moda activa propostas da meglieraziun (p.ex. management d’innovaziun) e
- ch’ins viva ina cultura da las “portas avertas”.
Il sistem da management da qualitad orientà al process da la SAP dal Grischun pussibilitescha da garantir e da sviluppar vinavant la qualitad da lur process, cun cumpigliar tut las commembras e tut ils commembers
La garanzia da la qualitad è part dal management da qualitad. Ella garantescha la qualitad en il senn da cuntanscher las finamiras tras mesiras d’examinaziun. I dat persunas incumbensadas per la qualitad che segireschan la garanzia da la qualitad.
Renviament al reglament davart il management da qualitad e reporting
Renviament a las directivas davart il management da qualitad e reporting (incl. management da process e garanzia da la qualitad)